**MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 27. februārī Nr. 97**

(protokols Nr. 4, 35. p.)

**Par telpu nekustamajā īpašumā ar adresi Oskara Kalpaka iela 3 (kadastra apzīmējums** **7013 002 0110), Lubāna, Madonas novads, nomas tiesību izsoli**

Lubānas apvienības pārvalde rosina nodot nomā komercdarbības uzsākšanai telpas Oskara Kalpaka ielā 3, Lubānā, Madonas novadā.

Telpas Nr. 4, un Nr. 5 atrodas ēkas 1. stāvā, kadastra apzīmējums 7013 002 0110, kopējā platība 44,3 kv.m.

Atbilstoši novērtējumam, ko veicis SIA “Eiroeksperts”, reģistrācijas Nr. 40003650352 (LĪVA profesionālās kvalifikācijas sertifikāts Nr. 1 un LĪVA Kompetences uzraudzības biroja izsniegts sertifikāts nekustamā īpašuma vērtēšanai Nr. 1), īpašuma viena mēneša tirgus nomas maksa noteikta ir 1,52 EUR/m2 (viens euro, 52 centi) mēnesī.

Noklausījusies sniegto informāciju, pamatojoties uz Publiskas personas finanšu līdzekļu un mantas izšķērdēšanas likuma 3. panta otro daļu, 6.¹ panta pirmo daļu, Ministru Kabineta noteikumu Nr. 97 “Publiskas personas mantas iznomāšanas noteikumi” 12., 23.-27., 34. un 80. punktu, ņemot vērā 12.02.2025. Uzņēmējdarbības, teritoriālo un vides jautājumu komitejas atzinumu, atklāti balsojot**: PAR – 15** (Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Artūrs Čačka, Arvīds Greidiņš, Gatis Teilis, Gunārs Ikaunieks, Iveta Peilāne, Kaspars Udrass, Māris Olte, Rūdolfs Preiss, Sandra Maksimova, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Rīkot telpu nekustamajā īpašumā ar adresi Oskara Kalpaka iela 3, Lubāna, Madonas novads (kadastra apzīmējums 7013 002 0110) kopējo platību 44,3 kv.m. (turpmāk – Nomas Objekts) nomas tiesību mutisku izsoli ar augšupejošu soli.
2. Apstiprināt Nomas objekta nomas maksas sākumcenu – 1,52 EUR/m2 mēnesī, papildus aprēķinot PVN.
3. Apstiprināt Nomas objekta nomas tiesību izsoles noteikumus (Pielikums Nr.1).
4. Uzdot Pašvaldības īpašumu iznomāšanas un atsavināšanas izsoļu komisijai noteikt izsoles laiku, veikt Nomas objekta izsoli un apstiprināt izsoles rezultātus.
5. Nekustamā īpašuma pārvaldības un teritoriālās plānošanas nodaļai, pamatojoties uz apstiprinātiem izsoles rezultātiem, organizēt nomas līguma slēgšanu ar nomas tiesību ieguvēju.

*Pielikumā: Nomas objekta nomas tiesību izsoles noteikumi.*

Domes priekšsēdētājs A. Lungevičs

*A. Semjonova 27333721*